Ellan Bouvet

Ellan Bouvet (), she ellan as croghane lesh Norlynn t'eh. Chammah's shen, she thalloo freaylt najooragh coadit gyn pobble t'ayn. She ellan volcaanagh fo-antarctagh t'eh, soit ayns Jiass y Cheayn Sheear ec kione jiass Ghreeym yn Atlantagh Meanagh. T'eh ny ellan smoo fadaneagh er y theihll. Cha nel eh coontit stiagh 'syn ard ta coodit liorish Corys Chonaant yn Antarctagh.

Ta'n ellan ny lhie 1,700 km (1,100 mi) çheu hwoaie voish Coose y Ven-Phrinse Astrid ayns Thalloo y Venrein Maud, yn Antarctagh, 1,900 km (1,200 mi) çheu hiar voish Ellanyn Sandwich Yiass, 1,845 km (1,146 mi) çheu yiass voish Ellan Gough, as 2,600 km (1,600 mi) çheu yiass sheear yiass voish coose yn Affrick Yiass. T'eh 49 km2 (19 mi ker) er eaghtyr as 93% jeh coodit liorish awin rioee. She towl volcaan neuvioyr eh çheshvean yn ellan as t'eh lhieent liorish rio. Rish y choose, foddee çheet er shiartanse dy skeryn as un ellan veg, Larsøya. She Nyrøysa, va crooit liorish skyrrey creggey car ny 1950yn jeianagh, yn ynrican callee as ta stashoon emshir soit ayn.

Chur y Frangagh Jean-Baptise Charles Bouvet de Lozier shilley er yn ellan da'n chied cheayrt er 1 Jerrey Geuree 1739, car mishoon ronsee Frangagh ayns Jiass y Cheayn Sheear lesh ny lhongyn Aigle as Marie. Ansherbee, cha ren ad tarlheim er yn ellan. Chur eh sheese ny co-ordnaidyn neuchiart da'n ellan as cha ren peiagh erbee elley shilley er yn ellan derrey 1808 tra haink y shelgeyr meeyl mooar Goaldagh James Lindsay er, as denmys eh yn ellan Ellan Lindsay. Dooyrt y shiaulteyr Americaanagh Benjamin Morrell dy nee eshyn va'n chied dooinney cass y chur er yn ellan, agh cha nel eh shickyr. Ayns 1825, dyllee George Norris yn ellan er lieh y Chrooin Ghoaldagh as denmys eh yn ellan Ellan Liverpool. Ren eh fou dy row ellan elley ry-laue as denmys eh yn ellan shoh Thompson Island, agh haink yn ellan shoh dy ve ny ellan scaanjoonagh.

Ayns 1927, ren y chied turrys-contoyrtys Norvegia tarlheim er yn ellan, as dyllee eh yn ellan er lieh Norlynn. Ec y traa shen, hooar yn ellan e ennym roie, Bouvet Island ("Bouvetøya" 'sy Norlynnish). Ayns 1930, lurg reaghys arganeys lesh y Reeriaght Unnaneysit bentyn rish cairyn ennymagh, v'eh fogrit magh myr croghane Norlynnagh. Ayns 1971, v'eh fogrit magh myr thalloo freaylt najoor.


Ronney:Ard yn Antarctagh
Ronney:Yn Antarctagh ayns ny 1920yn
Ronney:Croghaneyn Norlynn
Ronney:Ardjyn Ushag Scanshoil yn Antarctagh
Ronney:Ardjyn Ushag Scanshoil ayns croghaneyn harrish mooir Norlynn
Ronney:Ardjyn Ushag Scanshoil ayns ellanyn fo-antarctagh
Ronney:Volcaanyn neuvioyr
Ronney:Ellanyn Yiass y Cheayn Sheear
Ronney:Dreeym yn Atlantagh Meanagh
Ronney:Thallooyn freaylt najoor ayns Norlynn
Ronney:Coloinyn spennigyn
Ronney:Volcaanyn scaapagh yl-ghienoaylleeaghtoil
Ronney:Volcaanyn drommey
Ronney:Coloinyn ushagyn marrey
Ronney:Shelgeyraght raunyn
Ronney:Steatyn as croghaneyn bunnit ayns 1928
Ronney:Ellanyn neuchummaltit Norlynn
Ronney:Volcaanyn Norlynn
Ronney:Volcaanyn y Cheayn Yiass